Abdulaziz Komilov Pokistonga amaliy tashrif bilan boradi

O‘zbekiston tashqi ishlar vaziri Abdulaziz Komilov 10-mart kuni amaliy tashrif bilan Pokistonga boradi. Bu haqda vazirlik matbuot xizmati xabar qildi.

Ta’kidlanishicha, uchrashuv va muzokaralar davomida O‘zbekiston va Pokiston o‘rtasidagi hamkorlikni yanada chuqurlashtirish, ikki tomonlama munosabatlarni mintaqaviy aloqalar sharoitida muhokama qilish rejalashtirilgan.
Tomonlar, shuningdek, 2021-yilga mo‘ljallangan oliy va yuqori darajadagi qo‘shma tadbirlar jadvalini ham ko‘rib chiqadi.
Bundan avval Namangan va Panjob viloyatlari “Birodarlashgan hududlar” deya e’lon qilingani, Toshkentni Pokiston shimoli bilan bog‘laydigan 573 kilometrlik temiryo‘l qurilishi hamda Shavkat Mirziyoyev Pokiston delegatsiyasini qabul qilgani haqida xabar berilgandi.